ՀԻՄՆԱՎՈՐՈՒՄ
«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ


    1. Ընթացիկ իրավիճակը և իրավական ակտի ընդունման անհրաժեշտությունը․
    Նախագծի ընդունման անհրաժեշտությունը պայմանավորված է «Հայաստանի Հանրապետության ներքին գործերի նախարարության կրթահամալիր» պետական ոչ առևտրային կազմակերպության (այսուհետ` Կազմակերպություն) կողմից չօգտագործվող թվով մեկ տրանսպորտային միջոցը (այսուհետ` գույք) նվիրատվությամբ Հայաստանի Հանրապետությանը հանձնելու, այնուհետ ՀՀ ներքին գործերի նախարությանն ամրացնելու և վերջինիս կողմից ՀՀ ՆԳՆ ոստիկանության գվարդիայի ծառայողամարտավարական գործունեության համար օգտագործելու հանգամանքով: 
    Ներկայումս ՀՀ ՆԳՆ ոստիկանության կրթահամալիրում առկա է թվով երկու միկրոավտոբուս, որոնք հիմնականում օգտագործվում են կրթահամալիրի ուսանողներին պրակտիկայի վայրեր տեղափոխելու և վերադարձնելու նպատակով։ Հաշվի առնելով կրթահամալիրում ստացիոնար սովորողների քանակի կտրուկ նվազումը՝ վերոնշյալ գործառույթը հնարավոր է իրականացնել մեկ միկրոավտոբուսով։ Ելնելով վերոգրյալից՝ անհրաժեշտություն է առաջացել մեկ միավոր տրանսպորտային միջոցը փոխանցել ՀՀ ՆԳՆ ոստիկանության գվարդիային՝ իր առջև դրված խնդիրների իրականացման համար։     
    ՀՀ ՆԳՆ ոստիկանության գվարդիայում առկա տրանսպորտային միջոցները ապահովում են 1405 ծառայողի միաժամանակյա տեղափոխման հնարավորություն, որը 1452-ով պակաս է անհրաժեշտ թվաքանակով անձնակազմ միաժամանակ տեղափոխելու համար։
    Այսպիսով, պարզ է դառնում, որ ՀՀ ՆԳՆ ոստիկանության գվարդիային հատկացված տրանսպորտային միջոցների քանակը դեռևս շատ քիչ է՝ գվարդիայի առջև դրված խնդիրները պատշաճ իրականացնելու համար։ 
    Նշված մեկ միավոր տրանսպորտային միջոցը ՀՀ ՆԳՆ ոստիկանության գվարդիային հատկացնելուց հետո դրա պահպանման, շահագործման և սպասարկման հետագա ծախսերը և այդ ծախսերի ֆինանսավորումը իրականացվելու է ՀՀ ՆԳՆ տրանսպորտային միջոցների սպասարկման համար նախատեսված գումարներից։

    2. Առաջարկվող կարգավորման նպատակը և բնույթը․
    Նախագծի ընդունման նպատակն է Կազմակերպության կողմից չօգտագործվող գույքը նվիրել Հայաստանի Հանրապետությանը և ամրացնել ՀՀ ներքին գործերի նախարարությանը։

    3. Նախագծի ընդունման առնչությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացումների կամ նվազեցումների վերաբերյալ․
    Նախագծի ընդունմամբ Հայաստանի Հանրապետության պետական բյուջեի եկամուտներում և ծախսերում ավելացումներ կամ նվազեցումներ չեն նախատեսվում:

    4. Նախագծի մշակման գործընթացում ներգրավված ինստիտուտները և անձինք․
    Նախագիծը մշակվել է ՀՀ ներքին գործերի նախարարության կողմից:

    5. Կապը ռազմավարական փաստաթղթերի հետ․
    Նախագիծը բխում է ՀՀ կառավարության 2021 թվականի օգոստոսի 18-ի N 1363-Ա որոշման հավելվածի 6.7-րդ բաժնով սահմանված՝ Պետական գույքի արդյունավետ կառավարման դրույթներից։

    6. Ակնկալվող արդյունքը․
    Նախագծի ընդունմամբ Կազմակերպության գույքը կամրացվի ՀՀ ներքին գործերի նախարարությանը` հետագայում օգտագործելու նպատակով: 


ՀՀ ներքին գործերի նախարարություն
